title: Βεργιλίου Εκλογές (Bucolica ή Eclogae)
title: Βεργιλίου Εκλογές (Bucolica ή Eclogae)
Creators: name: Paraskeviotis, George
Publisher: name: Kallipos, Open Academic Editions
Year: 2023
Subjects: Βεργίλιος
Ρώμη
λατινική βουκολική ποίηση
διακειμενικότητα
Οκταβιανός Αύγουστος
Virgil
Rome
Augustus
intertextuality
latin pastoral poetry

description: Η λατινική βουκολική ποίηση μεταφέρεται από την ελληνιστική Αλεξάνδρεια στη Ρώμη διαμέσου του Βεργιλίου, οποίος διατρανώνει το δύσκολο εγχείρημά του στο έκτο ποίημα της συλλογής. Ο κομπασμός του ποιητή είναι δικαιολογημένος, καθώς η επίδραση που άσκησε το συγκεκριμένο λογοτεχνικό είδος και ιδιαίτερα η βεργιλιανή βουκολική ποίηση στη μετέπειτα εξέλιξη της λατινικής και ειδικότερα της ευρωπαϊκής ποίησης ήταν τεράστια. Ωστόσο, παρά το γεγονός ότι η θέση που κατέχει η βεργιλιανή βουκολική ποίηση στην ιστορία της ευρωπαϊκής λογοτεχνίας είναι ιδιαιτέρως σημαντική, ο ελλαδικός χώρος εξακολουθεί να παραμένει μάλλον αφιλόξενος, όπως συμβαίνει με τα περισσότερα έργα της λατινικής λογοτεχνίας παρά τις πολύ σημαντικές προσπάθειες της τελευταίας εικοσαετίας. Παράλληλα, η σύγχρονη έρευνα επιμένει να εστιάζει το ενδιαφέρον της σχεδόν αποκλειστικά στο επικό έργο του Βεργιλίου, παραβλέποντας ή αγνοώντας τα πρώτα του ποιητικά βήματα. Έτσι, σε πλήρη αντίθεση με την Αινειάδα διαπιστώνουμε ελάχιστες και μάλιστα μεμονωμένες προσπάθειες μετάφρασης και ερμηνευτικού σχολιασμού των Εκλογών. Το προτεινόμενο σύγγραμμα επιχειρεί να καλύψει αυτό το ερευνητικό κενό, καθώς αποτελεί ένα διδακτικό εγχειρίδιο μελέτης της βεργιλιανής βουκολικής ποίησης που συνδυάζει γλωσσικό και πολυμεσικό (εικόνες, χάρτες, timelines και βίντεο) υλικό, στοχεύοντας έτσι στην αυτενέργεια του αναγνώστη, ώστε ο ίδιος από μόνος του να αναζητήσει περισσότερες πληροφορίες ανάλογα με τα ιδιαίτερα ενδιαφέροντά του. Απευθύνεται κυρίως σε προπτυχιακούς και μεταπτυχιακούς φοιτητές των ανθρωπιστικών σπουδών, αλλά και σε ακαδημαϊκούς συναδέλφους που διδάσκουν το μάθημα της βεργιλιανής βουκολικής ποίησης. Ωστόσο, πέρα από το συγκεκριμένο αναγνωστικό κοινό, το παρόν ηλεκτρονικό βιβλίο ευελπιστεί να προσελκύσει το ενδιαφέρον και του ευρύτερου και μη εξειδικευμένου κοινού που έχει τον ζήλο και την επιθυμία να γνωρίσει καλύτερα και με τρόπο εμπεριστατωμένο και επιστημονικό αυτό το τόσο σημαντικό και συνάμα τόσο γοητευτικό ποιητικό είδος.
description: Η λατινική βουκολική ποίηση μεταφέρεται από την ελληνιστική Αλεξάνδρεια στη Ρώμη διαμέσου του Βεργιλίου, οποίος διατρανώνει το δύσκολο εγχείρημά του στο έκτο ποίημα της συλλογής. Ο κομπασμός του ποιητή είναι δικαιολογημένος, καθώς η επίδραση που άσκησε το συγκεκριμένο λογοτεχνικό είδος και ιδιαίτερα η βεργιλιανή βουκολική ποίηση στη μετέπειτα εξέλιξη της λατινικής και ειδικότερα της ευρωπαϊκής ποίησης ήταν τεράστια. Ωστόσο, παρά το γεγονός ότι η θέση που κατέχει η βεργιλιανή βουκολική ποίηση στην ιστορία της ευρωπαϊκής λογοτεχνίας είναι ιδιαιτέρως σημαντική, ο ελλαδικός χώρος εξακολουθεί να παραμένει μάλλον αφιλόξενος, όπως συμβαίνει με τα περισσότερα έργα της λατινικής λογοτεχνίας παρά τις πολύ σημαντικές προσπάθειες της τελευταίας εικοσαετίας. Παράλληλα, η σύγχρονη έρευνα επιμένει να εστιάζει το ενδιαφέρον της σχεδόν αποκλειστικά στο επικό έργο του Βεργιλίου, παραβλέποντας ή αγνοώντας τα πρώτα του ποιητικά βήματα. Έτσι, σε πλήρη αντίθεση με την Αινειάδα διαπιστώνουμε ελάχιστες και μάλιστα μεμονωμένες προσπάθειες μετάφρασης και ερμηνευτικού σχολιασμού των Εκλογών. Το προτεινόμενο σύγγραμμα επιχειρεί να καλύψει αυτό το ερευνητικό κενό, καθώς αποτελεί ένα διδακτικό εγχειρίδιο μελέτης της βεργιλιανής βουκολικής ποίησης που συνδυάζει γλωσσικό και πολυμεσικό (εικόνες, χάρτες, timelines και βίντεο) υλικό, στοχεύοντας έτσι στην αυτενέργεια του αναγνώστη, ώστε ο ίδιος από μόνος του να αναζητήσει περισσότερες πληροφορίες ανάλογα με τα ιδιαίτερα ενδιαφέροντά του. Απευθύνεται κυρίως σε προπτυχιακούς και μεταπτυχιακούς φοιτητές των ανθρωπιστικών σπουδών, αλλά και σε ακαδημαϊκούς συναδέλφους που διδάσκουν το μάθημα της βεργιλιανής βουκολικής ποίησης. Ωστόσο, πέρα από το συγκεκριμένο αναγνωστικό κοινό, το παρόν ηλεκτρονικό βιβλίο ευελπιστεί να προσελκύσει το ενδιαφέρον και του ευρύτερου και μη εξειδικευμένου κοινού που έχει τον ζήλο και την επιθυμία να γνωρίσει καλύτερα και με τρόπο εμπεριστατωμένο και επιστημονικό αυτό το τόσο σημαντικό και συνάμα τόσο γοητευτικό ποιητικό είδος.